વૈજ્ઞાનિકો વિષે એવી માન્યતા પ્રવર્તતી હોય છે કે તેઓ પોતાની જ્ઞાન સાધનામાં એટલા મગ્ન હોય છે કે તેમને પ્રયોગશાળાની બહાર જોઈ જ ન શકાય. રાજકારણીઓ વિષે પણ જનમાનસમાં એવી માન્યતા હોય છે કે તેમને માત્ર રાજકારણમાં જ રસ હોય છે, સમાજકારણમાં નહિ. આ બંને માન્યતાઓથી વિપરીત, ભારતના મિસાઇલ-મેન તરીકે જાણીતા મહામહિમ રાષ્ટ્રપતિ શ્રી એપીજે અબ્દુલ કલામ પ્રયોગશાળામાંથી બહાર આવ્યા અને સમાજની પરવા કરતા-કરતા લોકપ્રિય રાજકારણી પણ બન્યા. વિજ્ઞાન અને સામાજ પ્રત્યે એક સમાન કટિબદ્ધતા જવલ્લે જ જોવા મળે છે અને ભારતના સદ્દભાગ્યે આપણને એ સુભગ સમન્વય શ્રી એપીજે અબ્દુલ કલામમાં જોવા મળ્યો.